รัฐบาลไทย-ข่าวทำเนียบรัฐบาล-“ชุดปฏิบัติการ 238 พิทักษ์นครลำดวน” จ.ศรีสะเกษ จับผู้ค้ายาเสพติด พร้อมของกลางยาบ้า 226,000 เม็ด สนองนโยบายมหาดไทย เพื่อให้ประชาชนไม่ต้องหวาดระแวงภัยอันตราย สามารถใช้ชีวิตได้ปกติสุข
วันจันทร์ที่ 5 กุมภาพันธ์ 2567
05/02/2567
“ชุดปฏิบัติการ 238 พิทักษ์นครลําดวน” จ.ศรีสะเกษ จับผู้ค้ายาเสพติด พร้อมของกลางยาบ้า 226,000 เม็ด สนองนโยบายมหาดไทย เพื่อให้ประชาชนไม่ต้องหวาดระแวงภัยอันตราย สามารถใช้ชีวิตได้ปกติสุข
“ชุดปฏิบัติการ 238 พิทักษ์นครลําดวน” จ.ศรีสะเกษ จับผู้ค้ายาเสพติด พร้อมของกลางยาบ้า 226,000 เม็ด สนองนโยบายกระทรวงมหาดไทย เพื่อให้ประชาชนไม่ต้องหวาดระแวงภัยอันตราย และสามารถใช้ชีวิตได้อย่างเป็นปกติสุข ย้ํา หากมีเบาะแส แจ้งสายด่วน 1567 ฟรี 24 ชม.
“ชุดปฏิบัติการ 238 พิทักษ์นครลําดวน” จ.ศรีสะเกษ จับผู้ค้ายาเสพติด พร้อมของกลางยาบ้า 226,000 เม็ด สนองนโยบายกระทรวงมหาดไทย เพื่อให้ประชาชนไม่ต้องหวาดระแวงภัยอันตราย และสามารถใช้ชีวิตได้อย่างเป็นปกติสุข ย้ํา หากพี่น้องประชาชนมีเบาะแสการกระทําความผิดทุกประเภท ให้แจ้งมาที่สายด่วนศูนย์ดํารงธรรม โทร. 1567 ตลอด 24 ชั่วโมง
วันนี้ (5 ก.พ. 67) นายอนุพงศ์ สุขสมนิตย์ ผู้ว่าราชการจังหวัดศรีสะเกษ เปิดเผยว่า จังหวัดศรีสะเกษมุ่งมั่นขับเคลื่อนเสริมสร้างความผาสุกให้กับสังคมไทย สนองนโยบายของ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ในการมุ่งจัดระเบียบสังคม กวาดล้างผู้มีอิทธิพลและขบวนการค้ายาเสพติด โดยแก้ไขปัญหายาเสพติดระยะเร่งด่วน (Quick Win) 3 เดือน เพื่อทําให้พี่น้องประชาชนได้ใช้ชีวิตในสังคมได้อย่างมีความสุข ปลอดภัย ไม่ต้องหวาดระแวง หรือเดือดร้อนรําคาญจากการกระทําผิดกฎหมายรูปแบบต่าง ๆ โดยบูรณาการการทํางานของหน่วยงานด้านความมั่นคงในพื้นที่อย่างไร้รอยต่อเพื่อปฏิบัติหน้าที่ตามกฎหมาย
นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวว่า “ชุดปฏิบัติการ 238 พิทักษ์นครลําดวน” เป็นชุดปฏิบัติการเฉพาะกิจปราบปรามและทําลายเครือข่ายการค้ายาเสพติดจังหวัดศรีสะเกษ โดยบูรณาการการทํางานร่วมกันของหน่วยงานในระดับพื้นที่ ประกอบด้วย ฝ่ายปกครอง ตํารวจ ทหาร ปปส.ภาค ราชทัณฑ์ สมาชิกกองอาสารักษาดินแดน ให้ลงพื้นที่กวาดล้างขบวนการค้ายาเสพติดในพื้นที่จังหวัดศรีสะเกษ เมื่อวันที่ 3 กุมภาพันธ์ 2567 ต่อเนื่องถึงวันที่ 4 กุมภาพันธ์ 2567 สามารถดําเนินการจับกุมผู้กระทําความผิด 1 ราย พร้อมของกลางยาบ้า รวมทั้งหมด 226,000 เม็ด
นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวต่อว่า เมื่อวันที่ 3 ก.พ. 67 เวลาประมาณ 18.00 น. ที่บริเวณริมถนน 3040 กันทรลักษ์ - ขุนหาญ ต.พราน อ.ขุนหาญ จ.ศรีสะเกษ ชุดปฏิบัติการ 238 พิทักษ์นครลําดวนได้เข้าจับกุมนายส่งศักดิ์ อายุ 56 ปี ชาวอุบลราชธานี พร้อมของกลางยาบ้า จํานวน 50 มัด หรือประมาณ 100,000 เม็ด จากนั้น วันที่ 4 ก.พ. 2567 ทําการขยายผล จากการซักถามผู้ต้องหา จนทราบว่าได้ซุกซ่อนยาบ้าไว้ในพื้นที่บ้านดอนชี ต.บัวงาม อ.เดชอุดม จ.อุบลราชธานี เพื่อส่งมอบให้กับลูกค้าก่อนจะถูกจับกุม จึงได้นําชุดจับกุมไปตรวจยึดที่สถานที่ดังกล่าว พบของกลางยาบ้า จํานวน 63 มัด หรือประมาณ 126,000 เม็ด รวมยาบ้าของกลางทั้งหมด 226,000 เม็ด
“การจับกุมครั้งนี้ ชุดปฏิบัติการ 238 พิทักษ์นครลําดวน ได้ตรวจยึดทรัพย์สินฯ ไว้เพื่อตรวจสอบตามประมวลกฎหมายยาเสพติด พ.ศ. 2564 ประกอบด้วย รถยนต์ จํานวน 1 คัน มูลค่ารวม 800,000 บาท และประสาน สํานักงาน ปปส.ภาค 3 อายัดเงินในบัญชีไว้เพื่อตรวจสอบ 1 บัญชี จํานวนเงิน 43,968 บาท ทั้งนี้ ได้แจ้งข้อกล่าวหา “ร่วมกับพวกที่หลบหนีร่วมมียาเสพติดให้โทษประเภท 1 (เมทแอมเฟตามีนหรือยาบ้า) ชนิดร้ายแรง โดยการมีไว้เพื่อจําหน่าย อันมีลักษณะกระทําเพื่อการค้า อันก่อให้เกิดการแพร่กระจายในกลุ่มประชาชน และทําให้เกิดผลกระทบต่อความมั่นคงของรัฐ หรือความปลอดภัยของประชาชนทั่วไป” จากนั้นได้นําผู้ต้องหาพร้อมของกลางส่งพนักงานสอบสวน สภ.ขุนหาญ จ.ศรีสะเกษ เพื่อดําเนินคดีตามกฎหมาย” นายอนุพงศ์ ฯ กล่าว
นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวในช่วงท้ายว่า ตนได้กําชับให้เจ้าหน้าที่ผู้เกี่ยวข้องดําเนินคดีโดยเคร่งครัด และให้เร่งสืบสวนขยายผลเพื่อนําตัวผู้กระทําความผิดทั้งขบวนการมาลงโทษตามกฎหมายให้ได้ ซึ่งจังหวัดศรีสะเกษมุ่งมั่นในการขับเคลื่อนภารกิจเพื่อเสริมสร้างความสงบเรียบร้อยให้กับสังคมไทย เพื่อให้เกิดสวัสดิภาพ ความปลอดภัยในชีวิตและทรัพย์สินของพี่น้องประชาชน ทุกปัญหาภัยคุกคามที่ส่งผลกระทบต่อการดําเนินชีวิตของพี่น้องประชาชนจะต้องไม่เกิดขึ้น เพื่อสังคมไทยเป็นสังคมที่น่าอยู่ ประชาชนและนักท่องเที่ยวไม่ต้องหวาดระแวงกับภัยอันตราย และสามารถใช้ชีวิตได้อย่างเป็นปกติสุข ทั้งนี้ หากพี่น้องประชาชนมีเบาะแสการกระทําความผิดทุกประเภท หรือเหตุสร้างความเดือดร้อนรําคาญ สามารถแจ้งมาที่สายด่วนศูนย์ดํารงธรรม โทร. 1567 ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood